הבריטים נכנעים -
יורקטאון, וירג'יניה -
19 באוקטובר, 1781 -
שמאל, ימין, שמאל!
ימין! שמאל, ימין, שמאל!
שמאל, ימין, שמאל!
בדיוק. חזרו לאנגליה.
ולכו הביתה!
הם אפילו לא מסתכלים עלינו.
אנחנו יכולים למשוך את תשומת לבם.
בחורים, תנו להם משהו קצת יותר תוסס לצעוד לפיו.
היי, רוסביף! לכאן! לכאן!
הפסדתם.
איך ההרגשה?
להפסיד לצבא של מורדים וצפרדעים?
מלחמה קרבה -
הצהרה -
עפ"י ספרה של סטייסי שיף -
"A Great Improvisation" -
אני ועוד כמה אישים מניו יורק דיברנו
על יצירת חברה המחויבת לעיקרון.
אני אישית משוכנע שביטול העבדות הוא כורח המציאות,
אבל יש לגשת לעניין בהדרגתיות זהירה ביותר.
בעניין שחרור העבדים, למשל, אני חושב שיש לשחרר אותם
ברגע שסכום הרכישה כוסה במלואו.
מה הבטחתי לך, בנואה?
שאני אשתחרר אחרי שבע שנים, מר ג'יי.
וכך יהיה, בהנחה שתנאים מסוימים ייענו.
הגענו.
הוא ארגן את הדברים בדיוק לפי טעמו, כמובן.
הוא לא משלם דמי שכירות, מתייחס לחובותיו כהצעות גרידא.
הנכד מסתובב בגאון כמו איזה תרנגול
ובה בעת מכנה את עצמו המזכיר שלו.
וחשוב יותר, הוא מוקסם מהאדונים שלו בוורסאי.
אני מפציר בך להתייחס לכל אמירה שלו במידת הספקנות הרבה ביותר.
אתה מאמין שהוא נחלש בגלל גילו?
אני מאמין שאסור היה להפקיד בידיו
את המשימה הזאת מלכתחילה.
האם ניצחנו ביורקטאון רק כדי לכרוע ברך בפני מלך צרפתי?
הורו לנו לעשות כן.
אבל אתה מתכוון לציית להוראות האלה?
לרוחן.
אבל לאו דווקא ככתבן וכלשונן.
ד"ר פרנקלין הטוב.
מר ג'יי.
באת לכאן כדי לשחרר אדם עייף ממשאו?
לא, אדוני.
אבל לפי רצון הקונגרס, באתי לעזור לך להשכין שלום.
על מה חשבת? - לתת מעט ולקבל הרבה.
זו בדיוק הכוונה שלי.
אתה רוצה להגיד משהו?
כבר אמרתי את שלי.
מר אדמס חושב שאני מתחשב מדי בבעלי בריתנו.
ייתכן שהוא ציין את זה.
אם אתה חבר של כולם, אתה לא חבר של אף אחד.
דילמה שאתה לא תתחבט בה.
לא באתי הנה כדי למצוא חן. - והצלחת בכך באופן מעורר הערצה.
אולי עדיף שניפגש מחר.
שטויות. שטויות. ארגנתי לנו ארוחת ערב כאן.
זה כל מה שאנחנו צריכים...
דוקטור? - רק כאב רגעי.
זה... - אתה צריך...
אני בסדר. אני בסדר.
תסכימו להיוועד עם צלי ויין פורט טוב?
אני אסכים ללכת לקראתך. - ניכנס?
המשרת שלך צריך לאכול?
אין לי מושג.
ודאי אתה מרוצה מעצמך.
למה?
הבריטים נכנעו. קיבלת את מה ששילמת עליו.
או ליתר דיוק, את מה ששדדת את אוצר המדינה בשבילו.
כאילו אתה לא קשור לעניין.
אני לא משחק בחיילי צעצוע בצד השני של העולם.
אני רק סופר את הכסף.
אתה זה שאמרת למלך שזה לא יעלה אגורה.
אבל אתה זה שהוצאת את הכסף.
מה הטענה שלך?
אתה חושב שאמריקה הזאת שלך תניב רווחים?
ושכל הזהב הזה יזרום לצרפת?
זה הימור סביר.
ומה אם אתה טועה?
מה אם האמריקאים והבריטים יחתמו על הסכם ביניהם וישאירו אותנו בחוץ?
הם לא יכולים לעשות כלום ללא הסכמתנו. - האומנם?
כך אתה היית נוהג אילו ידעת שלא תיתפס?
אתה תחבלן נכלולי, נקר.
ואתה לא?
צרפת עלולה לפשוט את הרגל, אתה יודע.
זה לא ייגמר טוב.
לאף אחד מאיתנו.
טוב, רבותיי. בואו נגמר עם הפגישה הזאת.
אני אומרת לך שבומארשה ישב בקהל.
לא שמתי לב. - הוא יצא לפני התמונה האחרונה.
אז מצדי שילך להזדיין.
נראה לך שהוא בא לראות אותך?
למה לא? אני היחיד בלהקה שיש לו כישרון.
ואני שק האשכים של המלך.
אני משתחווה בפני מלכתי -
תמצית ארסן -
אודט, יש לך אורח.
רק רגע.
יבוא.
איזה הידור.
אני בקושי מזהה אותך.
קיבלת את הפרחים?
הם ממך?
כמה אדיב מצדך.
זה כלום לעומת מה שמגיע לך.
זה מקסים מצדך. ואתה מקסים.
אתן לך את כל העולם אם זה מה שתרצי.
מה אעשה במתנה כזאת?
מה שתרצי.
אני חושב עלייך כל הזמן.
לא ייתכן שאני ראויה לזה.
ואת?
את חושבת עליי?
תקשיב לי.
מישהו אמור להגיע ונצטרך להיות לבד.
אתה מבין?
ואם זה לא לרוחי?
אתה יכול להזמין אותו לדו-קרב.
אבל אני אצטער מאוד אם תפסיד.
לא אפסיד.
זה יהיה עוד יותר גרוע.
למה?
מיסייה בומארשה היה כאן הלילה.
הוא לא הפסיק להלל את ההופעה שלי.
הזמנתי אותו לבקר.
במחזה החדש שלו יש תפקיד בשבילי ו...
אתה לא רוצה לחבל בזה, נכון?
מתי אוכל לפגוש אותך?
מאוחר יותר.
בעניין ההוראות שלנו.
מה עוד יש לומר אלא שאנחנו מחויבים לציית להן?
אנחנו באמת מחויבים?
מה פירוש?
שהקונגרס ירד לזנות
כשמסר את הריבונות שלו לקומט דה ורז'ן.
זו אמירה הגיונית.
לא יצאנו למלחמה כדי לקבל פקודות מוורסאי.
כפיות טובה היא לא הדרך לבצר את המוניטין של אמריקה.
הנה הדרישות של החבר שלך בנוגע לגבולות שלנו.
כל דבר ממערב לרכס אלגייני יושאר בידי ספרד למען המטרות של צרפת
או יישמר למען הילידים הנחשלים.
כשבריטניה רוכנת מעלינו כמו פאשה מעל סיר לילה.
זה המדינה שראית בדמיונך?
לא אתנגד למנה מקנדה.
איך אתה מציע להשיג את זה?
מאחר שהמארחים שלנו לא ששים להגיש אותה.
באמצעות רצון טוב ושכנוע ידידותי.
אתה מבין למה קראו לך, אדוני?
אם איננו יכולים לסמוך צרפת, אז על מי נוכל להישען?
על אלוהים ועל עצמנו, ד"ר פרנקלין.
אתה נכון להפר במתכוון את הוראות הקונגרס?
הם רחוקים כדי 5,000 ק"מ וחודשיים.
למה הטילו עלינו את המשימה אם לא כדי שנבצעה לפי ראות עינינו?
זו התפלפלות, מר ג'יי.
אז אדבר בבירור.
אם ההוראות הללו פוגעות בכבודנו, אני אפר אותן.
ללא היסוס.
מדמואזל, זה אני.
אודט?
זה לא מה שאתה חושב. היא נקלעה לתאונה.
איזה מין תאונה?
יותר כמו טעות. אבל זה נגמר ועכשיו היא בסדר.
למה היא קראה לך?
אני מניח שהיא בוטחת בי.
לא אכפת לך ממנה. לא אכפת לך מאף אחד חוץ ממך.
זה לא ימצא חן בעיניך.
אודט.
את חולה? - הייתה לי בחילה. זה הכול.
אקרא לרופא. - אין צורך.
את קרה.
אני בסדר.
ספרי לי מה קרה.
זה לא רציני. סתם משהו שהייתי צריכה לטפל בו.
מה זאת אומרת? ספרי לי.
היא מתכוונת שהיא עוד לא בשלה לוותר על תפקידי הנערה התמה.
זה היה שלי?
אני עייפה.
הגיע הזמן להתבגר.
אני כאן.
אשקרופט קוראים לך?
בנקרופט.
כמובן. אני מצטער.
מי אתה?
סטרייצ'י. תת-מזכיר משרד הפנים.
אני מניח שאתה יודע למה אני כאן.
בפאלה רויאל?
בפריז.
לנהל משא ומתן לשלום עם האמריקנים, אני מתאר לעצמי.
קשה להאמין שהגענו לידי כך, אבל זה המצב.
מה שמוזר הוא שמשום מה הוטל עליי...
טוב, האיש שלך שאתה...
איך אנסח את זה... - מכרתי לו סודות.
הוא לא יבוא יותר.
מה זאת אומרת?
הוא נשלח למקום אחר.
לאן?
אני לא ממש יודע. סורינאם?
הוא עזב?
בהחלט. כן.
אבל גם לא.
סליחה?
אתה לא יודע איפה הוא במקרה, נכון?
חשבתי שהוא יהיה כאן.
אבל הוא לא כאן. אני כאן.
אני מתאר לעצמי שאין לך ידיעות חדשות למסור?
זה יעזור מאוד, אתה מבין, בצעדים הבאים שלנו.
הכול מפורט בדוח, אני חושש.
כן, כמובן.
בסדר גמור.
היית פעם בפלורידה?
לא הייתה לי הזכות.
יש לי מטע שם. של אינדיגו.
דורש מספר גדל של כושים.
אני מניח שאפסיד את הכול.
בואו, בואו. שתיכן.
אדוני הצעיר, תורך להמר.
אתה ואני, מה?
מה תגיד על זה?
עד שהנר האחרון יימס.
מה?
אני מאחל לך הצלחה.
צפיתי במלכה משחקת בזה בוורסאי.
התברכנו בבני מלוכה.
הקלף המפסיד.
התרשמתי ממך לטובה ברגע שראיתי אותך.
אמרתי לעצמי, הנה אדם שיודע להעריך...
הקלף המנצח.
כולנו שוטים של המזל.
אתה מהמר על הנסיך.
מה?
אתה מהמר על הנסיך.
לא על העשר.
לא, אתה טועה.
הזזת את הז'יטונים שלך.
איך עשיתי את זה?
כדאי שתשקול את הצעד הבא שלך.
גם אתה.
הרוזן ארטואה. - הוא אחיו של המלך.
הוא מדביק שערת סוס לז'יטון התחתון.
ובזמן שהוא מדבר, הוא מושך את הערמה שלו לצד.
לא ככה?
אי אפשר לבוא בטענות לאדם על שניסה, הוד מעלתך.
הכיס השני.
לך מכאן.
מה כל הקשקושים עליך ועל גיסתי?
זה נכון.
הייתי בוורסאי עם סבא שלי.
ומי הוא?
בנג'מין פרנקלין.
באמת?
אתה הקופיף של לה פאייט.
אני לא כלום של אף אחד.
ועכשיו שוב יצא הגיבור הגדול להילחם על החירות.
כמה אצילי מצדו.
טוב שפטרנו מעונשו של זה.
ומה בדיוק אתה עושה?
זונות, שתייה, הימורים...
טוב מאוד.
יש לנו תחומי עניין משותפים.
בוא.
נמצא לך משהו.
אנחנו תמימי דעים?
לא נשאיר להם מקום לכפל משמעות.
הם חייבים לאשר שלא ידברו עם הבריטים בלי להודיע לנו קודם.
הם ידרשו אותו דבר מאיתנו.
ההוראות שלנו מבהירות את זה מראש.
הם לא יראו דבר מעבר לצל הזה.
אז בוא נהיה כנים בינינו לבין עצמנו.
בכוונתנו לרמות.
לא.
בכוונתנו להתפלפל.
אתה בעד?
ד"ר פרנקלין, האם אתה בעד? - בואו נדרוש את התנאים שלנו.
לא ברור לי מה בעצם אתם אומרים.
קראת את ההוראות שקיבלנו, אדוני, ואתה רואה מה הוטל עלינו.
קראתי אותן, כן.
אז מה מטריד אותך?
לא כל פקודה מתמלאת.
מה פירוש?
בדיוק מה שאמרתי.
זו האשמה שערורייתית.
אני לא מאשים אותך בכלום, מר אדמס.
קראת לי שקרן בפנים.
אבל הרגע אמרת לי שאתה לא שקרן. למה שאפקפק בך?
ואתה, אדוני?
איזו ערובה יש לנו
שלא תחתמו על הסכם שלום עם בריטניה ותפקירו אותנו?
אותה ערובה שאתם נתתם לי.
אין די בכך?
אתה לא מחשיב את המילה של הקונגרס כ...
סלחו לי. - הוא שוב עושה הצגות.
מיסייה לה קומט, ידידי.
דוקטור, אתה סובל מכאבים.
אתה ואני עשינו יחד כברת דרך ארוכה, לא כן?
אכן. דרך פתלתלה.
ולמדתי להכיר אותך כבעל ברית נדיב ונאמן
וכאדם ישר.
עכשיו המטרה ששנינו הקרבנו שנים למענה כבר נראית באופק,
ושנינו משתוקקים להגיע אליה.
אבל אני אומר, מול כל הנוכחים בחדר הזה...
אנחנו לא נבגוד בכם.
ואנחנו נישאר נאמנים לכם, ידידי.
מה זה היה?
אמרתי את האמת. - זה לא מה שסיכמנו.
אתם סיכמתם. אני רק הקשבתי.
אתה מצדד באמריקה, בצרפת, או רק בעצמך?
ד"ר פרנקלין, אני מעריך אותך מאוד, אבל אם לא נפעל בתיאום...
מספיק עם דברי ההלל. - מר אדמס, בבקשה.
אני לא אחריש לנוכח...
מה כבר עוללת?
אסור לך לדבר.
ובכל זאת אני מדבר.
נו?
קיבלתי תפקיד בארמון המלוכה.
בתור מה? שק חבטות?
זו הייתה פרשת אחרת.
אתה מדאיג אותי, ילד.
עדיף שתדאג לעצמך.
עשה מה שאתה רואה לנכון.
האיש שמתעלל בי. איזה עונש תשית עליי?
אין ספק שכבר אבחנת את עצמך.
אבן בכליה שאני סוחב כבר לפחות 50 שנה.
ועכשיו היא התהפכה עליך.
אפשר לרפא אותו?
ליתוטומיה.
ליתוס, אבן. טומוס, חיתוך.
עושים חתך בבטן מעל עצם החיק ומסירים את האבן במלקחיים.
אתה יכול לבצע ניתוח כזה, מר בנקרופט?
הייתי מעדיף להפקיד את המשימה בידי אחרים מנוסים ממני.
אבל זה ירפא אותו?
איפה מר אדמס ומר ג'יי?
מחכים בחוץ.
תוכל לקרוא להם?
אם דרגתך המלכותית מתירה את זה.
הוא ישב לצידך כל הלילה. לא הצלחתי לשכנע אותו לצאת.
איך היית מחלק את הסיכויים?
של החלמתך מהניתוח?
כבר חישבת אותם בעצמך.
אני סובל, ידידי.
אז קח את הסיכון.
אבל אני לא אהיה שותף לשחיטה.
בינתיים, אסור לך לזוז.
עדיף איכשהו להגיע לשופכה.
צינור בעיצוב מחוכם יוחדר לתעלה ו...
איך אתה מרגיש עכשיו, אדוני?
כשיר לבצע את מעללי הגבורה של הרקולס.
נראה לי שלא יהיה צורך במאמץ כזה.
כן, מר אדמס?
אני רוצה ל...
כלומר, אסור היה לי לפקפק במצוקתך.
ייתכן שנתתי לך סיבה לכך.
מר אדמס ואני דנו בהמשך הדרך.
שנינו בדעה שעיכוב לא יסייע למאבק שלנו.
אכן.
ולכן אנחנו סבורים שמוטב להתקדם עם הבריטים.
ולהמשיך לעדכן אותך בהתקדמותנו, כמובן.
במידת הסביר.
וההתחייבות לבעלי בריתנו?
טוב, נתת את המילה שלך.
אני מציע משהו אחר.
אנחנו מתכנסים כאן,
ולכן נפעל בהרמוניה להשגת מטרתנו המשותפת.
זו באמת הדרך הנכונה לדעתך?
מה אומרים בוורסאי?
אתה רואה איך זה?
אפילו התזכורת להיותו בן תמותה לא חודרת את הערכתו העצמית הכבירה.
מר אדמס... - גם מהקבר הוא יתעקש
שהוא חסר תחליף.
אנחנו צריכים להתאסף ליד מיטת חוליו כדי שהוא ורק הוא
ינתק את הקשר הגורדי... - מר אדמס...
וימסור לנו, הקהל שלו, אוהדיו...
מר אדמס!
אנחנו צריכים אותו.
מה אתה רוצה?
באתי לשרת את הרוזן מארטואה.
מי אומר?
משם.
לך כבר.
של מי אתה?
אני משרת את הרוזן מארטואה.
הוא משרת את הרוזן מארטואה.
ואתה, את מי אתה משרת?
קדימה! תזדרזו, סנאים עלובים.
תמסרו את אלה.
מהר! עשו את זה מהר!
אדוני, בבקשה! - בבקשה, אדוני. בבקשה.
שם.
מארי, תצטרכי לכבס את הסדין הזה פעם נוספת.
ולואיזון, את יכולה לקחת...
אל תישארי לעמוד שם.
לא אתחנן בפנייך.
לו רק הבאתי את פנקס הרישומים שלי.
מאדאם.
מה שלומך?
משתפר הודות לבואך.
אחרי היעדרות ממושכת מדי.
הייתי טרודה בעניינים משפחתיים, לצערי.
אני מקווה שהכול בטוב.
אני עומדת להיות סבתא.
זו הברכה הגדולה מכול.
אתה עסוק בעניינים כבדי משקל, כך שמעתי.
סחר בסוסים, מאדאם. חד וחלק.
ומר טמפל?
הוא פורח, אני מתארת לעצמי.
הוא...
הוא מפתח לעצמו קריירה בארמון המלוכה.
לרגע לא פקפקתי ביכולותיו.
אתם מתכוונים להמשיך ליידות סכינים זה בזה?
מה תרצי שאעשה?
כבר רחצתי אותו והחלפתי את המצעים. בואי נעביר אותו למיטה.
אני יכול להסתדר בעצמי, תודה.
אתה די נהנה מזה, נכון?
לא, לא. לא בנסיבות הקיימות.
אנחנו שמחות להניח לך לנפשך.
לא, אני מבקש שתישארו.
בבקשה. שתיכן. בבקשה.
הבאתי לך משהו, פאפא טוב שלי. אתה יכול לנחש מה?
חזירון צלוי ושרי מיושן?
לא בדיוק.
אתה חייב לשמור על חום גופך.
תכניס אותו.
השר הראשון. הרשה לי להציג...
מי אתה באמת?
זה תלוי בך.
מר פול ונטוורת'.
מייסיה לה קומט. לכבוד הוא לי.
אתה רואה את עצמך כג'נטלמן?
רק כשזה מתאים.
ובאת למדינה הזאת... למה?
אני אוהב יין בורדו טוב.
אל תתלוצץ בעניין הזה. אתה לא במסבאה.
כדי להבטיח את ניצחונה של אנגליה על המורדים.
נראה שלא הצלחת בכך.
לא משום שלא ניסית.
אה, שרץ קטן?
ספר לי על המשא ומתן בין בריטניה לאמריקה.
האמריקנים מתכוונים לזיין אתכם בהזדמנות הראשונה.
אם מותר לומר את זה כאן.
ד"ר פרנקלין נשבע לי אחרת.
אני נשבעתי שאוהב איזו נקבה לנצח אתמול בלילה.
היום אני אפילו לא זוכר את שמה.
שנינו רוצים אותו דבר, אתה יודע.
מהו?
את הסוף הכי טוב לעסקה גרועה.
אנחנו לא רוצים להשיג אותו באותו אופן.
לא. אתם רוצה שמעט בושם יחצוץ בינך לבין הסירחון.
ולכן אתה ג'נטלמן אמיתי.
תעיף אותו מהעיניים שלי. - רצית קלף מיקוח. הבאתי לך.
הבאת לי חזיר שנובר ברפש.
מה אתה רוצה שאעשה בו?
תלה אותי, מצדי.
אתה רואה? אקבל את הפרס בכל מקרה.
אם הוא דובר אמת?
אני שולח אותך ללונדון.
אנחנו צריכים לוודא שהאינטרסים שלנו קודמים לכול.
אני מעדיף עריפת ראש. אם זה לא משנה לך.
בחפץ לב. אבל אחר כך.
בינתיים, תמשיך לעדכן אותי בנוגע למעשיהם של בני ארצך כאן.
לדעתי זה חריג ביותר.
זה לא כל כך מיטיב איתנו, מר אוסוולד.
אנחנו גם כך צועדים על קרקע עוינת.
באיזה חדר בדיוק ננהל את המשא ומתן זה חסר חשיבות.
אבל אנחנו באים אליהם.
זה מטה את הכף במעט.
היית מעדיף שנסתובב ונסתלק?
אני רק מציין את הנסיבות.
מר גרנוויל?
הם לא יקבלו את ניופואנדלנד. בזה אני בטוח.
ד"ר פרנקלין, לכבוד הוא לי להימצא במחיצתך.
אף שצר לי לראות אותך חולה כל כך.
שזה לא יטריד אותך, אדוני. אני אסיר תודה על האירוח.
אולי משאים ומתנים עתידיים יתנהלו כשכולם במיטה.
רק הצעה.
לפני שנמשיך,
האם אתה רואה את עצמך מחויב לצרפת
בכל הקשור להסכמים שחתמנו עליהם?
בכוונתנו לפעול בכל דרך...
שתאפשר לנו להישאר מתואמים עם בעלי בריתנו הנאמנים.
אני שואל רק משום שהאינטרסים שלהם אינם האינטרסים שלך.
ואתה עלול למצוא את עצמך כבול בהסכם למלחמה שאינך רוצה ללחום בה.
חובות משולמים הם עדיין התחייבויות שיש לקיים.
זה עניין של כבוד בין בני אדם.
אבל מדינות נוקטות שיטת חישוב אחרת, לא כן?
יש שלושה עניינים מהותיים.
עצמאותנו המוחלטת, פינוי כל החיילים שלכם
והיקף הגבולות שלנו.
אנחנו משתוקקים לדון בפיצויים על רכוש שהוחרם.
מטעים, למשל.
מאיזה טעם?
מהטעם שיש לפצות נתינים הנאמנים לכתר על הפסדיהם.
ועל הרכוש שבזזתם מאמריקנים?
איזה פיצוי הם יקבלו?
המרד המופקר שלכם היא שסיפק עילה ל...
נוכל להסכים לדון בנושא זה באופן פתוח וחופשי במועד מאוחר יותר?
כך הייתי רוצה, מר אוסוולד, אבל איש איתנו לא נעשה צעיר יותר.
מה אתה מציע?
קנדה.
מה איתה?
אתם תיתנו לנו אותה.
איזה חלק?
את כולה.
זה כולל את ניופואנדלנד?
אני מניח שכן.
זה לא יעלה על הדעת. - זה הכרחי.
באיזה מובן?
השקעתה הוותיקה של ניו אינגלנד בדיג הבקלה הקדושה.
מאה שנים של גניבת דגים אינן מקימות זכות חוקית.
בתוקף זכות השימוש הטבעית לפי המשפט האנגלי המקובל.
אם טיילת פעם ליד המטבעה המלכותית,
אולי תרצה גם את משרד האוצר של הוד מלכותו.
די להבלים הנרגזים האלה.
לא איכנע לבריונות. - ד"ר פרנקלין.
מר אוסוולד.
מה הסיכוי לקבל כוס תה?
קדימה! תזדרזו, לקקנים עלובי נפש.
מר ז'ראר דה ריינבל -
סליחה? שלום.
מכתב למיסייה ז'ראר. - תן לי אותו.
אני אמור למסור לו אישית.
אז תצטרך לרדוף אחריו עד אנגליה.
סטרייצ'י אינו אלא מתחזה נפוח.
ואילו גרנוויל, התינוק הנבער, הוא ראוי לשתי סטירות לחי.
אבל אוסוולד. אוסוולד ערמומי כמו כל בני מינו.
שתומי עין?
סקוטים.
חששתי שזה מה שתגיד.
אתה עד כדי כך עיוור שאינך רואה שבכוונתו לפלג אותנו?
לא, וגם לא עד כדי כך טיפש כדי לאפשר לו.
הטעות הזאת תיפול על מישהו אחר.
אני? זה מה שאתה רומז?
שאני אהיה הסוכן... שההחלטה שלי...
יש לך החוצפה...
רבותיי!
עבר עלינו יום ארוך.
אולי תחשוב שאני רגשני ולהוט לחרוץ משפט, אבל זכור את מילותיי.
היסוסיו ההזויים בנוגע לצרפת הם אבן שתטביע אותנו.
תתקרבו, רבותיי!
מופע יוצא מן הכלל הלילה!
בעשרה סולים. רק עשרה סולים!
בואו תראו, רבותיי. השדיים הפירנאים הגדולים.
אל תהססו וחכו לתורכם, רבותיי!
אל תתביישו! כל אחד בתורו.
אדוני נהנה?
כן. נפלא.
רוצה מספר, שבלייה?
תראה מה יש לי כאן בשבילך.
אקח אותך לגן עדן.
ואני אקח אותך לגיהינום.
הלכת לאיבוד?
ברחתי מהבית.
אב חורג אכזרי?
הוא כלא אותי במגדל.
אבל ברחת.
אהובי חילץ אותי.
איפה הוא?
נפל בקרב.
במקום שנקרא וירג'יניה.
מת למען אמריקה. כן?
ולקח את ליבי איתו.
איך אני יכול לעזור?
חמש ליברות.
מראש.
אני אוהב סיפורים טובים.
בוא לשם.
כן.
שלום.
לא שמח לראות אותי?
לא. נהפוך הוא, ידידי היקר. אני...
חששתי שנקלעת לצרות. לפי המראה שלך, אני חושד...
אתה זוכר מה אמרתי לך?
מה בדיוק?
שאקח אותך איתי.
לסורינאם?
לשטן.
מה זה? - הודאתו של הנער בבגידה.
אתה לא מזהה אותה? הלוא אתה כתבת אותה.
מה...
מה אני אמור לעשות בה עכשיו? - למסור אותו לנמען מעוניין.
האדונים שלנו כבר פתחו במשא ומתן.
מה יהיה הטעם?
הטעם יהיה לעצור בעדי מלחשוף איזה מניאק דו-פרצופי אתה.
יתלו אותך בגלל זה,
ידיד יקר.
שילמתי לה חמש ליברות.
אדאג שהם לא ירדו לטמיון.
תעשה משהו מועיל.
האופנה היום היא להתלבש כמו נער שליח?
המלכה מחבבת פשטות.
אין ספק שבקרוב תהיה נסיך.
עוטה בלויי סחבות.
ז'ראר נסע לאנגליה.
מה אמרת? - הוא יצא אחר הצהריים.
איך אתה יודע?
יש לי איש קשר במשרד שלו.
ומה מטרת הנסיעה שלו?
אני לא יודע.
אבל אילו שיחקנו שחמט, הייתי פוקח עין על רץ המלך של מיסייה ורז'ן.
בכל זאת הצלחתי ללמד אותך משהו.
נראה שאנחנו עצמנו נאלצים עכשיו לשחק משחק אחר.
אבל הבטחת להם.
אני הבטחתי?
באמת חבל.
אני מחבב כל כך את הצרפתים.
סליחה שאני מפריע בשעה כזאת, אבל...
הובא לידיעתי משהו ואני...
טוב, אני נאלץ לחפש ייעוץ מהאדם החכם ביותר שאני מכיר.
אתה נדיב מדי.
אתה צנוע מדי.
כפי שידוע לך, אולי,
מעת לעת סייעתי לד"ר פרנקלין להסדיר את הניירות שלו.
ברכה לבטלה, אם אתה שואל אותי.
אף על פי כן, ניסיתי.
לחרדתי, גיליתי...
שבשוגג לקחתי איתי הביתה כמה מסמכים.
לא סיבה לבהלה גדולה.
כמובן, כמובן. אבל...
מצאתי את זה.
בכתב ידו של אדון טמפל.
אינני יכול לערוב לאמיתותו, או להסביר מדוע הדוקטור שמר אותו בסוד.
ולמה אתה מראה אותו לי?
כי כשדברים רבים מדי מוטלים על הכף, אין לבטוח באדם שנאמנותו חשודה.
טוב...
סוף סוף התפכחת.
אדוני?
הבן, הנכד, ובכל זאת איכשהו אבי המשפחה חף מכל חטא.
לא הזהרתי אותך במשך שנים מפני כפל הפנים שלו?
לא רציתי להאמין.
גורלנו לא יכול להתבסס על רצונות.
אני יכול לשמור את זה?
אם אתה חייב. אני...
בנקרופט, אני מברך אותך.
כפטריוט.
תרגום: גלית אקסלרד